**Vei trece azi**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am să mă-mbrac cu foi de vânt din tine

Şi-am să citesc în tine printre rânduri,

Când tu vei trece, azi, pe lângă mine,

Iar dragostea mea va rodi din sâmburi…

Din sâmburi va rodi, în veşnicie,

Stejar de dragoste nepieritoare,

Dar tu-mi vei smulge, în răstimpuri, mie,

Din el, doar câte-o frunză, şi-asta doare…

Vei şti-n clipă târzie că prin faţă

A fost sortit să-ţi treacă, nevăzută,

O undă de simţire şi de viaţă

Pe care sorţii-au vrut să o asmută.

Chiar azi pe lângă mine tu vei trece

Venind din ieri, grăbindu-te în mâine,

Dar miezul tău nu-l voi lăsa să plece,

Ci-l voi dospi în cea mai caldă pâine!